Najib Aga
நஜிப் அகா (பிறப்புஃ ஜனவரி 5,1977) ஒரு முன்னாள் இந்திய ஜூடோ வீரர் ஆவார். விளையாட்டுகளில் அவரது பங்களிப்பிற்காக, அவருக்கு 1994 ஆம் ஆண்டில் கர்நாடக அரசால் ஏகலைவா விருது வழங்கப்பட்டது. 1995 ஆம் ஆண்டு புதுதில்லியில் நடைபெற்ற ஆசிய ஜூடோ சாம்பியன்ஷிப் போட்டியில் 65 கிலோ பிரிவில் நஜிப் அகா வெள்ளிப் பதக்கம் வென்றார். 1996 ஆம் ஆண்டு அமெரிக்காவின் அட்லாண்டாவில் நடந்த கோடைக்கால ஒலிம்பிக்கில் 65 கிலோ எடை பிரிவில் அவர் போட்டியிட்டார். பெங்களூரில் நடைபெற்ற மூத்த தேசிய ஜூடோ சாம்பியன்ஷிப் போட்டியில் 73 கிலோ எடை பிரிவில் தங்கப் பதக்கம் வென்றார். இந்தோனேசியாவில் நடந்த 1997 சர்வதேச ஜூடோ சாம்பியன்ஷிப்பில், 71 கிலோ பிரிவில் வெண்கலப் பதக்கம் வென்றார். அகில இந்திய போலீஸ் விளையாட்டுப் போட்டிகளில் எல்லைப் பாதுகாப்புப் படையைப் பிரதிநிதித்துவப்படுத்திய அவர், 2005 ஆம் ஆண்டில் 66 கிலோ பிரிவில் வெண்கலம் உட்பட பதக்கங்களை வென்றார். ஜூடோவிலிருந்து ஓய்வு பெற்ற பிறகு, அகா 2004 ஆம் ஆண்டில் பெங்களூரில் எனர்ஜி ஜிம் என்ற பெயரில் ஒரு உடற்பயிற்சிக் கூடத்தைத் தொடங்கினார். 2010 ஆம் ஆண்டில், பெங்களூரின் பி. பி. எம். பி நகராட்சி தேர்தலில், வார்டு எண் 111, சாந்தலா நகர் தொகுதியில் போட்டியிட்டார். ..